
Primar Dan Stroe: 
"Vă invit să 
contribuim cu toții 
pentru o comună 
mai curată” 


Primarul comunei Bradu, Dan Stroe, vine în ajutorul cetăţenilor 
şi, în perioada de toamnă, a demarat o acţiune de colectare a 

deşeurilor şi resturilor lemnoase. De la 1 septembrie, firma 
Consiliului Local Bradu HCB Construct Investment S.R.L. 
a reluat operaţiunile de colectare a crengilor şi a resturilor 
lemnoase rezultate din toaletarea arborilor din gospodării. 

VEL EI ÎNREGISTRAT GRATUIT îN CADASTRU ȘI 
CARTEA FUNCIARĂ! 


Mergi la punctul de informare 1: 


Primăria comunei Bradu 

Agenţia Naţională de Cadastru şi Publicitate 
Imobiliară (ANCPI) a încheiat contractul de 
prestare a serviciilor în Sistemul Integrat de 
Cadastru şi Carte Funciară a terenurilor şi 
imobilelor din comuna Bradu cu finanţare 
100% de la bugetul de stat! 

"Am avut O întâlnire cu reprezentanţii ANCPI şi 
urmează o campanie de informare publică prin 
care se va face o informare legată de procedură 
și paşii pe care îi avem de urmat în perioada 
următoare! Obiectul contractului îl reprezintă 
“Servicii de înregistrare sistematică în Sistemul 
Integrat de Cadastru şi Carte Funciară a imo- 
bilelelor din UAT Bradu ”, declară primarul Dan 
Stroe. 

Lucrările de înregistrare sistematică a proprie- 
tăților în sistemul integrat de cadastru şi carte 
funciară se desfășoară în cadrul Programului 
naţional de cadastru şi carte funciară (PNCCF) 
şi sunt gratuite pentru cetăţeni. Finanţarea este 
asigurată din fonduri europene nerambursabile, 
prin Programul Operaţional Regional (POR) 
2014 — 2020. 

Agenţia Naţională de Cadastru şi Publicitate 
Imobiliară (ANCPI) a finalizat procedura de li- 
citație deschisă pentru achiziționarea serviciilor 
de înregistrare sistematică în Sistemul integrat 
de cadastru şi carte funciară a imobilelor din 297 
de unități administrativ-teritoriale (UAT) din 37 
de judeţe. ANCPI a semnat contracte de prestări 
servicii pentru 228 de loturi (care reprezintă 228 
de comune) dintre cele 240 atribuite în urma li- 
citației. 

Potrivit OCPI Argeș, în Bradu, suprafața 
de contractat este de 3.528 hectare 


Printre acestea se numără şi 15 comune din ju- 
dețul Argeş: Băiculeşti, Bascov, Boteni, Bradu, 
Budeasa, Buzoeşti, Cepari, Davideşti, Hartieşti, 
Leordeni, Micești, Mioarele, Oraja, Suseni şi 
Tigveni. 

În județul Argeş, dintre cele 26 de comune 
care beneficiază de finanțare europeană 
pentru realizarea cadastrului, zece sunt 
în lucru (Dâmbovicioara, Dragoslavele, 
Lereşti, Merișani, Rucăr, Sălătrucu, Stoeneşti, 
Şuici, Valea Mare Pravăţ şi Vultureşti). Pentru 
comuna Mărăcineni, care a rămasă neatribuită, 
ANCPI va iniţia o nouă procedură de licitație. 
ANCPI este beneficiarul Proiectului major 
„Creşterea gradului de acoperire şi incluziune 
a sistemului de înregistrare a proprietăților 
în zonele rurale din România”, care comple- 
tează obiectivul PNCCE, prin realizarea lu- 
crărilor de cadastru pentru 5.758.314 de hectare 
din 660 de UAT-uri situate în zone rurale ale 
României. Valoarea totală a proiectului este de 
312.891.155 de euro, din care 265.957.482 de 
euro reprezintă fonduri externe nerambursabile 
de la Uniunea Europeană şi 46.933.673 de euro 
— cofinanţare de la bugetul de stat. 

Mai multe informaţii despre proiectul „Creşterea 
gradului de acoperire și incluziune a sistemului 
de înregistrare a proprietăţilor în zonele rurale 
din România” puteţi găsi accesând http://www. 
ancpi.ro/index.php/proiecte-3/por-2014-2020. 


Persoanele (adulţi şi copii) încadrate în gradele de handicap: Grav cu asistent 
personal, Grav, Accentuat şi asistenții personali ai persoanelor cu handicap, 
se pot adresa Compartimentului de Asistenţă Socială din cadrul Primăriei 
comunei Bradu cu următoarele documente: 

- Legitimaţie de transport, eliberată de Direcţia Generală de Asistenţă 
Socială şi Protecţia Copilului Argeş 

- Carte de identitate sau certificat de naştere( pentru copilul încadrat în grad 
de handicap); 

- Certificatul de handicap şi anexa în original. 

Asistenţii personali angajaţi pentru persoanele încadrate în grad de handicap 
se pot adresa de asemenea, Direcţiei Generale de Asistenţă Socială şi 
Protecția Copilului Argeş pentru eliberarea legitimaţiei de transport. 
Eliberarea abonamentelor se face personal, persoanei beneficiare, la Sediul 
Publitrans în municipiul Piteşti, în spate la Cinema Modern ( Fosta Casă a 


— k => 
Căsătoriilor) în baza : C.I şi a Legitimației de transport. 
Program de lucru: Marti, Miercuri şi Joi în intervalul orar: 08.00-16.00 
Abonamentele lunare se eliberează numai după ce se depune documentaţia 
solicitată mai sus la Compartimentul de Asistenţă Socială. 

Informaţii suplimentare la Compartimentul de Asistenţă Socială din cadrul 
Primăriei comunei Bradu sau la nr. telefon : 0248 279 412 interior 205 ; 0762 
009 989 

După o absenţă de 20 ani, Linia 12 
de transport public local cu autobuze 
este operaţională din nou, începând 
cu 1 septembrie. "Le transmit 
cetățenilor comunei Bradu că 
transportul public local este 


monitorizat şi sunt la curent cu 
toate nemulțumirile unora dintre 
dumneavoastră în ceea ce priveşte pro- 
gramul transportului public local. In 
funcție de fluxul de călători, progra- 
mul de transport poate fi îmbunătățit 


şi vom suplimenta pentru nevoile 
fiecăruia. Ti ransportul public local cu 
autobuze este o realizare importantă 
şi vă asigur că vom fi receptivi la Gide 
sugestie de îmbunătăţire a acestui Ser- 
viciu”, transmite primarul Dan Stroe. 


Neluarea măsurilor de tăiere a vegetației ierboase, a mărăcinișului, 
lăstărişului şi de salubrizare a terenurilor neocupate din intravilan, 
precum şi de împrejmuire a acestora din urmă către proprietari sau 
administratori constituie contravenţie şi se sancţionează cu amendă 
de la 1000 Lei la 1500 lei pentru nerespectarea prevederilor art. 3,pct. 
(7) din HCL Bradu nr.107/2018 pentru aprobarea Regulamentului 
privind stabilirea unor măsuri pentru gospodărirea localităţii, pre- 
cum si constatarea faptelor ce constituie contravenţii, cu modificările 
ți completările ulterioare. 

Arderea deşeurilor vegetale, menajere sau de altă natură pe domeniul 
public, precum şi pe proprietatea privată a locuitorilor comunei Bradu, 
dacă prin aceasta se crează disconfort se sancţionează cu amendă de la 
1500 la 2500 lei. 

Neîntreţinerea şi nesalubrizarea spaţiilor situate între limita de proprietate 
şi rigolă de scurgere a apelor de către proprietari/locatari se sancțonează 
cu amendă de la 600 - 1200 lei. 

Arderea miriştilor, tufărișurilor sau a vegetației ierboase de către pro- 

prietarii şi deţinătorii de terenuri cu orice titlu sau fără titlu, fără acor- 
dul autorităţii competente pentru protecția mediului și fără informarea 
în prealabil a serviciilor publice comunitare pentru situaţii de urgenţă, se 
sancţionează cu amendă de la 1.500 la 2.000 lei. 


Investiţiile continuă în Bradu! 
Bunastarea locuitorilor, o prioritate 
pentru primarul Dan Stroe 


Investiţiile de infrastructură continuă în localitatea Bradu. 
Bunăstarea locuitorilor reprezintă o prioritate pentru administraţia 
locală condusă de primarul Dan Stroe. Mai multe lucrări se execută 
în această perioadă: se lucrează la sistemul de canalizare pluvială 
pe Aleea Neajlov - Buna Vestire şi urmează introducerea rețelei 
de canalizare pluvială pe Valea Geamăna - Pasarelă DN 65 
B (pe partea dreaptă); începe asfaltarea străzii Daliei. 
De asemenea, sunt în curs lucrările pentru canali- 
zarea menajeră pe strada Morocești, iar pe strada 
CET-ului s-a finalizat amenajarea trotuarului. 

Sportiva Teodora lonete a obținut 
trofeul, cu trei note de 10 


În perioada 27 august - 3 septembrie, 
Gymnastic Star a participat la Balkanyk 
Tropfy cu 25 coregrafii pe secţiunile: gim- 
nastică ritmică,  acrobatică,  contorsio- 
nism, contemporan, show, fantezie core- 
grafică, dans sportiv, open, caracter. Fetele 
au obținut numeroase premii, au urcat pe 
podium la categoria solo, locul 1 la dans 
sportiv formaţie şi la secţiunea open for- 
maţie. Au fost superbe, obţinand chiar un 

trofeu. Surpriza a venit din partea sportivei 
Teodora lonete care a obținut trofeul pentru 
cel mai bun solo din concurs, cu trei note de 10. 
”Comuna Bradu a fost reprezentată cu cin- 
ste, de altfel aşa au şi fost prezentate fetele 
- Gymnastic Star - Primăria Bradu - Clubul 
Sportiv Real Bradu. Bravo, minuni frumoase 
şi talentate, la noi vorbesc rezultatele. Nu ne 
oprim aici, în perioada 23 septembrie - 25 oc- 
tombrie vom participa la Sibiu la o competiție 
cunoscută doar de profesionişti, fiind cei mai 
mici dintre toţi concurenții. Vor fi concurenți 
de la cluburi de elită din România, dar încer- 
căm să vedem cât de bine pregătiți suntem. | 
Gymnastic Star participă la Trofeul 
Balcanic la gimnastică alături de cluburi 
cunoscute, atât la nivel național, cât şi in- 
ternațional. Ţinând cond de faptul că fetele 
au muncit pe toată perioada verii, nu au 
avut vacanţă, sperăm să obţinem rezultate 
bune şi ne dorim să fim pe podium”, trans- 
mite Cristina lonete, coordonator al secţiei 
de gimnastică și director al Căminului | 
Cultural Bradu. 


Mini Gymnastic Star vine puternic din urmă.” Fetiţele sunt minunate, talen- 
tate, muncitoare, lucrezi de drag cu ele. Sunt motivate de rezultatele colegelor 
mai mari şi îşi doresc să participe la competiţii. La momentul actual avem la 
toate grupe 69 de copii”, transmite Cristina lonete, coordonator al secţiei de 
gimnastică şi director al Căminului Cultural Bradu. 


paRealitatea 

Ambrozia atinge în această perioadă maxima 
polenizare şi constituie un real pericol pentru 
sănătatea și chiar pentru viața unora dintre 
semenii noştri. ”Revenim cu recomandări pen- 
tru proprietarii de terenuri infestate cu această 
planta să aplice metode metode de combatere şi 
distrugere a buruienii ambrozia, potrivit pre- 
vederilor Legii nr. 62/2018 privind combaterea 
buruienii ambrozia, cu modificările ulterioare, 
şi ale art. 7 din Normele metodologice de apli- 
care a Legii nr. 62/2018 privind combaterea 
buruienii ambrozia, aprobate prin Hotărârea 
Guvernului nr. 707/2018, cu modificările şi 
completările ulterioare. 

Potrivit Hotărârii Guvernului nr.17/2021, amen- 
zile contravenţionale pentru cei care nu vor să ia 
măsuri pentru combaterea şi distrugerea ambro- 
ziei sunt cuprinse de la 1.000 lei la 5.000 lei în 
cazul persoanelor fizice, respectiv de la 10.000 lei 
la 20.000 lei în cazul persoanelor juridice”, trans- 
mite Gheorghe Militaru, şef Serviciu Poliţia Lo- 
cală Bradu. 

Pentru că unii dintre locuitori nu ştiu că Poliţia 
Locală are în atribuții şi competenţe pe linia re- 
spectării disciplinei în construcţii, potrivit art.8, 
lit.(a) din Legea nr.155/2010 a poliției locale,, 
ne-am gândit că ar fi util să vă facem cunoscu- 
te prevederile art.1l din Legea nr.50/1991, care 
reglementează cazurile în care nu este necesară 
autorizația de construire/desființare pentru anu- 
mite lucrări, care nu modifică structura de rezis- 
tenţă şi/sau aspectul arhitectural al construcţiilor, 
cu excepţia cazurilor în care acestea se execută la 
categoriile de construcţii prevăzute la art. 3 alin. 
(1) lit. b): 

a) reparaţii la împrejmuiri, atunci când nu se 
schimbă forma acestora şi materialele din care 
sunt executate; 

b) reparaţii la acoperişuri, învelitori sau terase, 
atunci când nu se schimbă forma acestora; 

c) reparaţii şi înlocuiri de tâmplărie interioară; 


ANUNȚ! Ajutor pentru încălzire! 
Ce documente sunt necesare? 


FAMILIILE SAU PERSOANELE SINGURE CARE OBȚIN UN VE- 
NIT NET LUNAR DE PÂNA LA 1386 LEI/PERSOANĂ ÎN CAZUL 
FAMILIEI ŞI PÂNĂ LA 2053 LEI ÎN CAZUL PERSOANEI SIN- 
GURE ȘI CARE NU DEȚIN BUNURI DIN CATEGORIA CELOR 
CARE DUC LA EXCLUDEREA DE LA OBŢINEREA AJUTOARE- 


d) reparaţii şi înlocuiri de tâmplărie exterioară, 
dacă se păstrează forma, dimensiunile golurilor şi 
tâmplăriei, inclusiv în situaţia în care se schimbă 
materialele din care sunt realizate respectivele lu- 
crări; 

e) reparaţii şi înlocuiri de sobe de încălzit şi ale 
coşurilor de fum aferente; 

f) tencuieli, zugrăveli, vopsitorii, placaje şi alte 
finisaje interioare, precum şi pardoseli interioare; 
8) reparaţii la tencuieli, zugrăveli, vopsitorii, pla- 
caje şi alte finisaje exterioare, dacă nu se modifică 
elementele de faţadă şi culorile clădirilor; 

h) reparaţii sau înlocuiri la instalaţiile interioare, 
precum şi reparaţii la branşamentele şi racordurile 
exterioare, de orice fel, aferente construcţiilor, în 
limitele proprietăţii; 

i) montarea sistemelor locale de încălzire şi de 
preparare a apei calde menajere, precum şi mon- 
tarea aparatelor individuale de climatizare şi/sau 
de contorizare a consumurilor de utilităţi; 

]) lucrări de reparaţii, înlocuiri ori reabilitări, fără 
modificarea calităţii şi formei arhitecturale a ele- 
mentelor de faţadă, astfel: 

Î. trotuare, Ziduri de sprijin ori scări de acces, 
terase exterioare, 

2. lucrări de reabilitare energetică a anvelopei şi/ 
sau a acoperişului - dacă nu se schimbă sistemul 
constructiv al acestuia, respectiv terasă/şarpantă 
- Ia clădiri de locuit individuale cu cel mult 3 
niveluri; 

k) lucrări de întreţinere periodică şi reparaţii 
curente la infrastructura de transport şi la insta- 
laţiile aferente; 

[) lucrări de branşamente aeriene în zonele în care 
nu sunt interzise prin regulamentul local de urban- 
ism 

m) lucrări de branşamente şi racorduri executate 
pe domeniul public la infrastructura tehnico-edil- 
itară existentă în zonă, cu acordul/autorizaţia ad- 
ministratorului drumului 

n) modificări de compartimentare nestructurală, 
demontabilă, realizată din materiale uşoare; 

0) schimbarea de destinaţie, numai în situaţia în 
care pentru realizarea acesteia nu sunt necesare 
lucrări de construire/ desființare pentru care legea 
prevede emiterea autorizaţiei de construire/des- 

fiinţare, cu încadrarea în prevederile documen- 
tațiilor de urbanism aprobate; 

p) introducerea de reţele şi echipamente de comu- 
nicaţii electronice în infrastructurile fizice sub- 
terane existente, construite cu această destinaţie, 
precum şi introducerea de reţele şi echipamente de 
comunicaţii electronice în infrastructurile fizice 
interioare existente; 

p) instalarea, modificarea sau înlocuirea punc- 
telor de acces pe suport radio cu arie de acoper- 
ire restrânsă care respectă caracteristicile fizice 
şi tehnice stabilite prin Regulamentul de punere 
în aplicare (UE) 2020/1070 al Comisiei din data 
de 20 iulie 2020 de specificare a caracteristicilor 
punctelor de acces pe suport radio cu arie de aco- 
perire restrânsă în temeiul art. 57 alin. (2) din Di- 
rectiva (UE) 2018/1972 a Parlamentului European 
şi a Consiliului de instituire a Codului european 
al comunicaţiilor electronice, inclusiv realizarea 
branşamentelor la reţeaua de energie electrică şi 
conectarea punctului de acces la o reţea publică de 
comunicaţii electronice. 

q) lucrări de intervenţii în scopul implementării 
măsurilor necesare conform legislaţiei prevenirii 
şi stingerii incendiilor în vigoare, respectiv exe- 
cutarea instalaţiilor specifice prevenirii şi stingerii 
incendiilor, în vederea obţinerii autorizaţiei de se- 
curitate la incendiu; 

Tr) lucrări de plantare a perdelelor forestiere de 
protecţie şi împăduriri pe terenuri degradate; 

s) lucrări de construcţii funerare subterane şi su- 
praterane, cu avizul administraţiei cimitirului; 

ş) lucrări pentru amplasarea de structuri uşoare 
demontabile pentru acoperirea terenurilor de sport 
existente sau destinate desfăşurării evenimentelor 
culturale care vor fi realizate în baza unui aviz de 
amplasare. 


LOR SOCIALE, POT DEPUNE LA COMPARTIMENTUL DE ASIS- 
TENȚĂ SOCIALĂ DIN CADRUL PRIMĂRIEI COMUNEI BRADU 
ÎNCEPÂND CU DATA DE 01.11.2022 CEREREA ȘI DOCUMEN- 
TELE NCESARE PENTRU OBŢINEREA AJUTORULUI PENTRU 
ÎNCĂLZIREA LOCUINŢEI, CONFORM LEGI 226/2021 SI SUPLI- 


MENTULUI PENTRU ENERGIE, CONFORM O.U.G. 118/2021 . 


Program de depunere cereri : 
Luni - Joi — 09:00 - 13:00 
Vineri — 9:00 - 12:00 


Inspector, 
Scarlatescu Violeta 

— radului 


SEPTEMBRIE 2022 | PAG. 7 


Real Bradu începe campionatul la Juniori U19 (2004-2005), 
Juniori C (2008-2009), Juniori D(2010-2011), Juniori E (2012- 
2013). "Am început campionatul cu victorii la toate catego- 
riile de vârstă. Completăm grupele de copii la acești ani și 
formăm grupe de copii 2013, 2014, 2015, 2016. Vă aşteptăm 
alături de noi”, transmite antrenorul Mădălin Ciobanu. 

Anual, primăvara şi toamna, ne confruntăm 
cu zeci de incendii de vegetaţie uscată care 
afectează sute de hectare de teren, culturi 
agricole, fondul forestier, iar în unele cazuri 
chiar casele şi vieţile cetăţenilor. 


Arderea miriştilor este dăunătoare mediului, 
deoarece determină poluare aerului prin fumul 
rezultat, sărăceşte solul de materie organică iar 
microfauna solului este distrusă. De asemenea, 
arderea miriştilor omoară zeci de animale anu- 
al şi distruge habitaclul acestora. 

Din păcate aceasta este cea mai întâlnită prac- 
tică în activitățile de igienizare a terenurilor. 
Arderea miriştilor şi a resturilor vegetale este 
strict interzisă dacă nu se impune ca o măsură 
de carantină fitosanitară, pentru prevenirea 
răspândirii unor boli sau dăunători specifici. 
De asemenea, arderea miriştii şi a resturilor 
vegetale se efectuează respectând următoarele 
măsuri: 

- condiţii meteorologice fără vânt; 

- parcelarea miriştii în suprafeţe de maximum 
10 ha, prin fâşii arate; 


- izolarea zonei de ardere faţă de căi de co- 
municaţii, construcţii, culturi agricole vecine, 
instalaţii, fond forestier, prin executarea de 
fâşii arate; 

- desfăşurarea arderii numai pe timp de zi; 

- asigurarea până la finalizarea arderii a per- 
sonalului de supraveghere şi stingere a even- 
tualelor incendii; 

- asigurarea pentru suprafeţe de ardere mai 
mici de 5 ha a substanţelor şi mijloacelor de 
stingere necesare; 

- asigurarea, în cazul suprafeţelor de ardere 
mai mari de 5 ha, a unui plug, a unei cisterne 
cu apă, a mijloacelor de tractare şi a personal- 
ului de deservire; 

- colectarea în grămezi a vegetației uscate şi a 
resturilor vegetale în cantități astfel încât ar- 
derea să poată fi controlată. 

Pompierii militari vor aplica amenzi de până 
la 2500 de lei pentru efectuarea unor lucrări 
de ardere a resturilor vegetale fără întrunirea 
condiţiilor legale şi, respectiv, fără luarea mă- 
surilor de evitare a propagării la construcții, 
depozite, culturi agricole, păduri, plantații 
şi alte vecinătăţi. Totodată, se sancţionează 
cu amendă de la 2500 lei la 5000 lei „in- 
acțiunea persoanelor fizice şi juridice aflate 
în apropierea incendiilor produse la păduri, 
plantații, culturi agricole, mirişti, păşuni şi 
fânețe şi care nu intervin imediat cu mijloace- 
le de care dispun pentru limitarea şi stingerea 
acestora”, iar „neanunţarea, prin orice mijloc, 
a serviciilor de urgență, a primarului sau a 
poliţiei de către persoana care observă un in- 
cendiu ŞI, după caz, neluarea măsurilor, după 
acestuia” poate fi sancționată cu amendă de la 
1001 la 2500 de lei. 

Au reînceput înscrierile la cursurile de înot. 
” Avem un centru spa modern, de curand dat în 
folosință, care îşi așteaptă prichindeii pentru 
cursurile de iniţiere. De asemenea, avem doi an- 
trenori colaboratori de la care puteţi afla mai 
multe informaţii legate de cursuri. Vă aşteptăm 
cu drag!”, transmite directorul CS Real Bradu, 
Ionuţ Nae. 


Alin Biculescu: 0740 696 570 
Nicoleta Duluţ: 0721 548 590 

Real Bradu a învins cu scorul de 4- 


pe SC Popești Leordeni, în Liga 3 


REAL 


Real Bradu a câştigat cu scorul de 4-3 (0-2), pe teren propriu, în faţa 
formaţiei SC Popeşti Leordeni, într-un meci din etapa a patra a celui 
de-al treilea eşalon fotbalistic. Pentru echipa noastră au punctat 
Pislaru (54), Pirciu (minutele 71 şi 76, ambele din penalty) și Adelin 
Voinescu (89). 

Primul 11 a fost alcătuit din Ionuţ Ciucă, Mitrache, Pîslaru, Oprescu, 
Păun, Dima, Zamfirescu, Mormolea, Pirciu, Niţu, Voinescu. Au mai 
intrat Rădulescu, Cotun, Negru, Găleşeanu și Mihai. 


Real Bradu a remizat pe teren propriu, scor 1-1, 
cu echipa FC Pucioasa, într-un meci din Liga 3 


Golul echipei Real Bradu, unul extrem de spectaculos, a fost reuşit de 
Georgian Mormolea, în minutul 26. Primul unsprezece al echipei pregă- 
tite de Alin Popescu şi Mădălin Ciobanu a fost următorul: lonuţ Ciucă, 
Mitrache, Oprescu, Pîslaru, Păun, Găleşeanu, Dima, Zamfirescu, Pirciu, 
Voinescu, Mormolea.Au mai intrat Mihai, Cotun şi Bogdan Ciucă. 

"Am început campionatul cu o victorie categorică: 10 - 0, cu Astra Giur- 
giu, o echipă aflată într-o situaţie grea după ce a pierdut sprijinul princi- 
palului investitor. Le-am transmis şi băieților să nu se entuziasmeze prea 
tare deoarece greul de-abia în etapa a 2-a începe. Și am avut dreptate. A 
venit dușul rece cu FCSB, unde am încasat nu mai puţin de 7 goluri fără 
să marcăm vreunul. Am avut şi ghinionul ca de la prima echipă a FCSB 
să coboare 6 jucători, lanis Stoica înscriind de 3 ori. Din etapa a 3-a, 
băieții au conștientizat că nu e atât de simplu şi am făcut un meci foarte 
bun împotriva celor de la FC Pucioasa, scor 1-1, dar unde puteam câști- 
ga lejer la câte ocazii am avut. A venit apoi etapa a 4-a, meciul de acasă 
cu Popești-Leordeni, poate cel mai bun meci al echipei. Am fost conduși 
la pauză cu 2-0 şi am revenit, câștigând cu 4-3 în ultimul minut. Amintesc 
că avem în serie 3 echipe care anul trecut au jucat barajul de promovare 
la liga a 2-a: Pucioasa, Popeşti-Leordeni şi Tunari. Cu două dintre ele 
deja am jucat, motiv pentru care am speranțe pentru meciurile viitoare ”, 
declară lonuţ Nae, directorul CS Real Bradu. 


Clubul Real Bradu a început 
seria de concursuri organizate 
la confruntările de pe teren 
propriu, câştigătorul unei mingi 
de fotbal Joma fiind Vochin 
Gheorghe. Puteţi intra în posesia 
unui tichet gratuit în incinta 
arenei, iar tragerea la sorți 
efectuată la pauză va stabili 
câştigătorul premiului, o minge 
de fotbal Joma. 

"După cum am anunțat şi pe pagi- 
na de Facebook a Clubului Sportiv 
Real Bradu am început seria con- 

cursurilor cu premii la pauza me- 
ciurilor de acasă. La meciul cu 
Popești-Leordeni am oferit o minge 
domnului Vochin Gheorghe, care a 
fost prezent la meci şi a avut șansa 
să îi fie extras numărul la tombolă. 
Prin această inițiativă sper să atra- 
gem cât mai mulți spectatori la me- 
ciurile de acasă, mai ales că echipa 
a început să joace frumos şi băieţii 
merită sprijinul fanilor. Vor urma 
și alte premii surpriză, așa că vă 
aşteptăm la meciuri! ”, transmite di- 
rectorul CS Real Bradu, Ionuţ Nae. 


